Argument 


Alături de atletism, poate că şahul este unul din cele mai vechi sporturi.Sahul este 
accesibil unui mare număr de oameni prin faptul că nu necesită terenuri amenajate 
special şi nici echipamente costisitoare. 

Studiile efctuate atât în tara noastră cât şi în străinătate au dovedit ca şahul ajută la 
dezvoltarea gândirii, a memoriei şi a voinţei, având efecte benefice şi pentrul studiul 
disciplinelor obligatorii din planul de învăţământ. 

Studierea sistematică a şahului de la vârste fragede a dus în unele tari la rezultate 
deosebite. Este cazul ţărilor din fostul spaţiu sovietic, dar nu numai de acolo. În 
Venezuela guvernul cuprindea prin 1980 şi un minister al inteligenţei. Acesta avea ca 
obiectiv creşterea nivelului de inteligență al populaţiei, între alte activități, şi prin studiul 
şahului la nivel naţional. 


L.Obiective cadru 


1. Perceperea şi reprezentarea tablei de şah şi a pieselor de şah; 

2. Însuşirea cunoştinţelor în domeniul mobilităţii şi capturării pieselor adversarului; 
3. Colaborarea pieselor de şah în realizarea poziţiei de şah, matului, a remizei, a 
patului şi a şahului etern; 

4. Cunoaşterea şi utilizarea conştientă a prevederilor regulamentului de şah şi a unui 
limbaj specific jocului de şah. 


II. Obiective de referinţă şi activităţi de învăţare 
1. Perceperea şi reprezentarea tablei de şah şi a pieselor de şah 


Obiective de referință Activităţi de învăţare 
1.1 Să cunoască tabla de | -observarea tablei de sah; 
şah -notarea tablei de şah; 


-exerciții de utilizare a noțiunilor de coloană, linie, 
diagonală, flanc în analiza poziţiilor date sau a partidelor; 


1.2 Să cunoască piesele | - exerciţii de numire şi recunoaştere a pieselor de şah; 

de şah -exercitii de aşezare corectă a pieselor în rezolvarea 
problemelor de mat într-un număr dat de mutări; 

-notarea corectă a mutărilor; 


1.3 Sa cunoasca valoarea 
pieselor de sah 


-stabilirea valorii figurilor de sah avand pionul ca unitate de 
masura; 

-descoperirea figurilor de forte egale prin exercitii-joc; 
-ierarhizarea pieselor de sah in functie de valoarea stabilita a 
acestora. 


2. Insuşirea cunoştinţelor în domeniul mobilităţii şi capturării pieselor adversarului 


Obiective de referință 


Activităţi de învăţare 


2.1 Să cunoască 
mobilitatea pieselor de 
şah 


- exerciții de evidentiere a mobilității regelui, cea mai 
importantă piesa de pe tabla de sah; 

- activități practice de mutare a damei, cea mai puternică 
piesă de pe tabla de sah; 

- mutarea turnului din diferite puncte situate pe tabla de şah; 
- exerciții de mutare a nebunului şi a calului, figuri de 
valoare relativ egală; 

- exerciții de mutare a pionului şi de transformare 
convenabilă a acestuia în cazul în care ajunge pe ultima 
linie; 

- exerciții de efectuare a rocadei (mici sau mari) si 
evidențierea cazurilor când aceasta nu se poate face; 
- exersarea modalitatilor de „sabotare? a 

adversarului; 


rocadei 


2.2 Să ştie cum poate 
captura cu o piesă proprie 
o piesă a adversarului 


- activități practice de capturare a pieselor adversarului ce 
sunt în câmpul de bătaie al pieselor proprii; 

- exerciții de analiză a oportunității capturării pieselor 
adversarului ce sunt în câmpul de bătaie al pieselor proprii; 

- exrcitii de capturare ,,en passant” (în trecere); 


2.3 Să noteze mutările şi 
capturarea pieselor 


- cunoaşterea rubricaturii unei fişă de partidă; 

- cunoaşterea semnelor convenţionale în scrierea unei 
partide; 

- scrierea unei partide jucate şi rejucarea acesteia pentru a 
verifica corectitudinea notarii; 


3. Colaborarea pieselor de şah în realizarea poziţiei de şah, matului, a remizei, a 
patului şi a şahului etern 


Obiective de referință 


Activităţi de învăţare 


3.1 Să înţeleagă noțiunile 
de şah, mat, remiză, pat şi 
şah etern 


- exerciţii de recunoaştere şi realizare practică a situațiilor 
de şah, mat, remiză, pat şi şah etern; 

- înțelegerea faptului că o partidă se poate încheia şi cu 
remiză; 

- echivalarea patului cu o remiză; 


3.2 Sa stie sa dea sah, mat 
şi să poată obține remiza 
în situații diferite 


- exerciţii care să pună în evidenţă şahul şi matul cu piese 
diferite pe tabla de şah, care sunt ajutate sau nu sunt ajutate 
de regele jucătorului aflat în atac; 


d. ou... 


nT vu. 


- rezolvarea de probleme; 


3.3 Să realizeze 
colaborarea  ăieselor in 
scopul obținerii unui 


rezultat favorabil 


- exerciţii de observare a interacțiunii dintre piesele jocului 
de şah; 

- exersarea diferitelor deschideri; 

- exersarea unei bune coordonări între damă şi celelalte 
piese; 

- exersarea diferitelor modalități de apărare a pieselor şi a 
câmpurilor strategice; 

- însuşirea principiilor strategice enunțate de Jose Raul 
Capablanca pentru cele trei faze ale jocului de şah: 
deschiderea, jocul de mijloc si finalul; 


4.Cunoasterea şi utilizarea conştientă a prevederilor regulamentului de sah şi a unui 
limbaj specific jocului de şah 


Obiective de referință 


Activităţi de învăţare 


4.1 Să inteleaga 
regulamentul jocului de 
sah 


- comentarea si interpretarea unor ale 
regulamentului jocului de sah; 

- adoptarea unui comportament sportiv de către fiecare 
şahist; 

- respectarea cu strictețe a regulilor jocului de sah în cele 
trei faze ale partidei: în deschidere, în jocul de mijloc şi în 


final; 


prevederi 


4.2 Să posede şi să 
folosească un limbaj 
specific jocului de sah 


- cunoaşterea şi utilizarea unor termeni strict specifici 
jocului de sah; 

- citirea şi comentarea unor fişe de partidă; 

- comentarea unor situații apărute în partidele jucate; 


III. Continuturile învățării 
1. Perceperea şi reprezentarea tablei de şah şi a pieselor de şah 
* jocul de şah- prezentare generală; 
aşezarea tablei de şah; 
notarea tablei de şah; 
linii importante pe tabla de şah; 
identificarea câmpurilor; 
* poziția iniţială a pieselor de şah; 
noțiunile de centru şi flancuri; 
* valoarea pieselor de şah; 
 ierarhizarea valorică a pieselor de şah; 
2. Însuşirea cunoştinţelor în domeniul mobilităţii şi capturării pieselor adversarului 
** mutarea pieselor de şah; 
* capturarea „en passant”; 
transformarea pionilor; 
rocada mică şi rocada mare; 
* notarea partidelor; 

3. Colaborarea pieselor de sah în realizarea sahului, matului, remizei, patului si a 
sahului etern 
** poziţiile de sah, mat, remiză, pat şi şah etern; 
>, 


“* mat regelui singur realizat cu un număr redus de piese; 
** principiile strategice ale lui Jose Raul Capablanca; 


4. Cunoaşterea şi utilizarea conştientă a prevederilor regulamentului de şah şi a unui 
limbaj specific jocului de şah 
** regulamentul de sah; 


+ 


* comportamentul sportiv al şahistului; 


IV. Standarde curriculare de performanță 


Obiective cadru Standarde 


1. Perceperea si reprezentarea 
tablei de şah şi a pieselor de şah 


S1. Cunoaşterea la perfectie a tablei de şah şi a 
pieselor; 
S2. Cunoaşterea simbolurilor din diagrame; 


2. Insusirea cunoştinţelor in 
domeniul mobilității ŞI 
capturării pieselor adversarului 


S1. Să aprofundeze modul în care pot fi atacate şi 
capturate piesele adversarului; 

S2. Cunoaşterea modului în care fiecare piesă de pe 
tabla de şah poate controla două sau mai multe 
câmpuri şi piese din dispozitivul adversarului; 


3. Colaborarea pieselor de şah în 
realizarea poziției de şah, 
matului, a remizei, a patului şi a 
şahului etern 


S1. Conştientizarea colaborării dintre piesele proprii 
în vederea îngreunării activităţii pieselor adversarului; 
S2. Cunoaşterea principiilor strategice elaborate de 
Jose Raul Capablanca; 

S3. Utilizarea setului de reguli pentru a obține 
poziţiile de şah, mat, remiză, pat, şah etern; 


4. Cunoaşterea şi utilizarea 
conştientă a prevederilor 
regulamentului de şah şi a unui 
limbaj specific jocului de şah 


S1. Punerea în valoare a regulamentului de şah prin 
participarea într-un spirit de disciplină, de respect şi 
de combativitate la întrecerile şahiste. 

PRINCIPII GENERALE ALE DESCHIDERII 


5 


1. Dezvoltati caii înaintea nebunilor. 
2. Nu scoateţi prea devreme dama din joc. 
3. Alegeţi cel mai bun câmp pentru o piesă şi 
plasati-o direct acolo. 
4.Nu este recomandabil sa se mute de mai 
multe ori aceeaşi piesă , cu excepția cazurilor 
când este absolute necesar. 
5. Faceţi cât mai curând rocada. 
6. Nu faceți prea multe mutări de pioni în 
deschidere. 
7. Căutaţi să obţineţi controlul centrului. 
8. Nu sacrificati piese fără o motivaţie clară. 
9.Pe cat este posibil alegeți mutări de 
dezvoltare care ameninţă ceva. 


PRINCIPII STRATEGICE SPECIALE 

JoseRaul Capablanca 


1. În deschidere: 


- vom efectua 2-3 mutări de pioni pentru a ocupa sau controla centrul 
tablei de şah; 

- vom dezvolta caii; 

- vom dezvolta nebunii; 

- vom face rocada; 

- vom asigura legătura între turnuri; 

- vom evita să mutăm de două ori aceeaşi piesă până nu terminăm 
dezvoltarea tuturor figurilor; 

- vom evita pierderile de material fără a obţine în schimb o compensație 
suficientă. 


2. În jocul de mijloc: 


- figurile trebuie să acţioneze armonios; 

- ocuparea centrului şi stăpânirea lui sunt absolute necesare pentru 
realizarea cu succes a atacului la rege; 

- atacul energic şi direct la rege va fi încununat de succes numai atunci 
când la atac participă toate forțele sau cea mai mare parte a lor; 

- în condiţii de sensibilă egalitate, orice câştig material constituie o 
realizare; 

- poziţia are un rol important, materialul se situează pe un plan secundar, 
iar spaţiul şi timpul reprezintă factori complementari; 

- dacă jocul se îndreaptă spre final trebuie să ne orientăm ce figuri vom 
schimba în vederea obținerii celui mai avantajos final şi ce figuri trebuie să 
păstrăm în acest scop. 


3. În final: 


- valoarea tempoului, a mutării, creşte; 

- doi nebuni sunt, în general, mai tari decât doi cai; 

- nebunul este, de regulă, mai tare decât calul; 

- colaborarea dintre turn şi nebun este superioară colaborării dintre turn şi 
cal; 

- colaborarea dintre damă şi cal este superioară celei dintre damă şi nebun; 

- pionii stau cel mai bine în falangă; 

- când adversarul are nebun, este bine să ne aşezăm pionii pe câmpuri de 
culoarea nebunului advers. Când noi avem nebun, indiferent dacă adversarul 
are sau nu are nebun, este recomandabil să ne aşezăm pionii pe câmpuri de 
culoarea opusă propriului nostru nebun. 

- regale, figură pasivă în deschidere şi în jocul de mijloc, se transformă în 
final în figură de atac, de multe ori acţiunea lui având rol decisiv în această 
fază; 

- regale trebuie centralizat întotdeauna atunci când, în lipsa damelor, pe 
tablă a rămas un număr mic de figuri. 


DECALOGUL SAHISTULUI 


1. Respecta cu strictețe regulile jocului şi ale 
comportamentului fata de adversar. 

2. Joacă fără grabă, după un plan cât mai chibzuit. 

3. Notează partidele. 

4. Rejoacă-ţi partidele şi comenteaza-le tactic şi 
strategic. 

5. Învață din greşelile proprii şi din cele ale 
adversarului. 

6. Este mai inportantă însuşirea ideilor de joc decât 
învăţarea pe de rost a unor variante. 

7. Confruntă-te cu jucători de valoare cât mai 
ridicată; de la ei vei avea cel mai mult de învăţat; 
imbogateste-ti biblioteca cu cărţi despre şah. 

8. Dezvolta-ti mereu memoria, imaginaţia şi atenţia, 
prin studiu teoretic şi rejucarea partidelor de concurs. 

9. Formeaza-ti vederea şahistă. 

10. Dezvoltă-ţi simţul combinației; caută rezolvarea 
artistică a luptei şahiste. 


